અમદાવાદ: આંતરરાષ્ટ્રીય સંસ્થા ‘સ્માર્ટ સિટી કાઉન્સીલ’ દ્વારા અમદાવાદને ભારતના પ્રથમ સ્માર્ટ સિટીની યાદીમાં સમાવિષ્ટ થવા અંગે સ્માર્ટ સિટી માટેની અમદાવાદ મ્યુ. કોર્પોરેશન તરફથી રજૂ કરવામાં આવેલ પ્રોજેક્ટલક્ષી દરખાસ્તો માટે મુંબઇ ખાતે હોટલ તાજ પ્રેસિડેન્ટમાં યોજાયેલ કોન્ફરન્સમાં બીજા નંબરનો એવોર્ડ એનાયત કરવામાં આવેલ છે. વિવિધ ૩૫ જેટલા શહેરોમાંથી સ્માર્ટ સિટી અંગે રજુ થયેલ પ્રોજેક્ટલક્ષી દરખાસ્તોમાંથી પસંદગી પામી અમદાવાદ મ્યુ. કોર્પોરેશનને આ બીજા નંબરનો એવોર્ડ પ્રાપ્ત થયેલ છે.